يا اللى زرعتو البرتقان يللا اجمعوه

البرتقان اغنيه مصريه

 كلمات 
يا اللى زرعتو البرتقان ...يللا اجمعوه

آن الأوان يللا اجمعوه ... آن الأوان يللا يللا

احنا زرعنا و احنا سقينا

و آدى احنا بعد التعب جنينا

دا بين ايدينا و اللى علينا

نعرف نقدر البرتقان

يا اللى زرعتو البرتقان ...يللا اجمعوه

آن الأوان يللا اجمعوه... آن الأوان يللا يللا

يا محلا ريحته بين الجناين

يا محلا شكله و الخد باين

دا الفص منّه يسوا خزاين

يا رب كتر البرتقان

دى الشمس طالعه والجو هادى

و النيل بيجرى فى كل وادى

الله يصونه من كل عادى

يزيد ويكتر البرتقان

يا اللى زرعتو البرتقان ...يللا اجمعوه

آن الأوان يللا اجمعوه... آن الأوان يللا يللا

ياما سهرتو معانا امالكو

و صبرتو بينكو من ظلم حالكو

لما صبرتو السعد اهو جالكو

و كان قدومه ع البرتقان

بيعوه بذمه و ارضو ضميركو

و ارعو كل الحقوق لغيركو

الله يبارك لكم فى خيركو

و يخللى موسم البرتقان

 مصادر 

 شوف 
 ليستة اغانى محمد عبد الوهاب

تصنيف:اغانى باللغه المصريه
تصنيف:اغانى محمد عبد الوهاب